# Obrazloženje prijedloga financijskog plana za razdoblje 2023. – 2025.

# UVODNI DIO

# Proračunski korisnik: *Treća ekonomska škola*

**Sažetak djelokruga rada:** *Djelatnost Treće ekonomske škole je srednje strukovno obrazovanje i odgoj. Škola ostvaruje program u području ekonomske struke za stjecanje srednje stručne spreme u skladu s odobrenjem Ministarstva znanosti i obrazovanja za zanimanje ekonomist. U okviru obrazovanja odraslih Škola pruža mogućnost prekvalifikacije i doškolovanja za zanimanje ekonomista. Škola ima 20 razrednih odjel sa 482 učenika, te 65 radnika.*

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst, 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 90/10)*

*Škola u ostvarenju programa primjenjuje sljedeće zakonske i podzakonske propise:*

*Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Zakon o obrazovanju odraslih, Državni pedagoški standard srednjoškolskog sustava odgoja i obrazovanja, Pravilnik o kriterijima za izricanje pedagoških mjera, Pravilnik o normi rada nastavnika u srednjoškolskoj ustanovi, Pravilnik o načinima, postupcima i elementima vrednovanja učenika u osnovnoj i srednjoj školi, Pravilnik o polaganju državne mature, Pravilnik o izradbi i obrani završnog rada, Pravilnik o srednjoškolskom obrazovanju učenika s teškoćama i većim teškoćama u razvoju, Odluku o uvođenju, praćenju i vrednovanju provedbe kurikuluma zdravstvenog odgoja i građanskog odgoja u osnovnim i srednjim školama, Pravilnik o izvođenju izleta, ekskurzija i drugih odgojno–obrazovnih aktivnosti izvan škole. Škola ima Statut, te pored Statuta primjenjuje Pravilnik o kućnom redu za učenike, odrasle polaznike i sve zaposlenike Škole, Pravilnik o unutarnjem ustrojstvu i načinu rada Treće ekonomske škole, Pravilnik o radu Treće ekonomske škole te Godišnji plan i program rada Škole i Školski kurikulum.*

**Cilj programa:** *Cilj Škole je što uspješnije obrazovati učenike za zanimanje ekonomist, stvoriti osobe sposobne za rad u gospodarstvu koje će imati razvijen poduzetnički duh i poticati gospodarski razvoj zemlje, te im omogućiti upis na više i visoke škole i fakultete i nastavak školovanja na istima.*

*Odgoj i obrazovanje ostvaruje se u Školi na temelju nacionalnog kurikuluma, strukovnog kurikuluma, nastavnog plana i programa i školskog kurikuluma. Škola radi na temelju Školskog kurikuluma i Godišnjeg plana i programa rada. Škola izvodi nastavu u pet radnih dana tjedno u dvije smjene u skladu s Godišnjim planom i programom rada. Nastavu i druge oblike obrazovnog rada Škola izvodi na hrvatskom jeziku i latiničnom pismu. Programi se izvode putem predavanja, vježbi i seminara prema nastavnom planu i programu za zanimanje ekonomist. Nastava u Školi organizira se po učionicama, a izvodi se neposredno u razrednim odjelima i obrazovnim skupinama. Radi zadovoljavanja različitih potreba i interesa učenika Škola organizira posebne izvannastavne aktivnosti. Za učenike koji u određenom nastavnom predmetu ostvaruju natprosječne rezultate ili pokazuju poseban interes za određeni nastavni predmet Škola organizira dodatnu i fakultativnu nastavu. U vezi s obavljanjem djelatnosti Škola surađuje sa susjednim školama, drugim ustanovama, udrugama te drugim pravnim i fizičkim osobama. Korisnici usluga su učenici koji su upisani u Treću ekonomsku školu.*

# U okviru programa provode se sljedeće aktivnosti/projekti:

**Aktivnost A024109 A 410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2023. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

**Aktivnost A024109 A 410902. IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje te Agencije za strukovno obrazovanje i obrazovanje odraslih. Program natjecanja i smotri učenika srednjih škola Grada Zagreba donosi i provodi Gradski ured za obrazovanje, sport i mlade. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Profesor Baltazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Program natjecanja | Broj učenika koji sudjeluju na natjecanjima | Broj učenika | 8 | 6 | 6 | 6 |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u kn / iznos u eurima | =8.000,00 / =1.061,78 | =6.000,00 / =796,34 | =6.000,00 / =796,34 | =6.000,00 / =796,34 |

**Aktivnost A02 4109 A 410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno **i nepuno** radno vrijeme, najdulje do kraja nastavne godine.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | **/** | **/** | **/** | **/** |
| Broj učenika | Broj učenika  | Broj učenika  | **/** | **/** | **/** | **/** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u kn | **/** | **/** | **/** | **/** |

 Ravnatelj

Bernard Iličić, dipl.theol.